# Самопокретање

Ан Мари Мафу
Драган Пантелић

    falcon-10@gmx.de

превод
12. 8. 2011.
1.0 (КДЕ 4.7)
КДЕ Системске поставке самопокретање .десктоп фајл скрипта

## Менаџер самопокретања

Овај модул је поставна алатка за управљање програмима који се покрећу са КДЕ‑ом. У њему можете додавати и управљати програмима и скриптама које ће се аутоматски покретати при покретању ваше КДЕ сесије.

Имајте у виду да се измене у овом модулу тренутачно примењују.

Модул скенира `~/.config/autostart/`, вашу фасциклу самопокретања (подразумевано `$KDEHOME/Autostart`), фасцикле `$KDEHOME/env` и `$KDEHOME/shutdown`, да би пронашао и приказао програме и скрипте који су већ у њима. Затим вам омогућава да њима лако управљате.

Локацију фасцикле самопокретања можете изменити преко Детаљи налога Путање у категорији Општи изглед и понашање у Системским поставкама, тј. поставити је на нешто друго уместо `$KDEHOME/Autostart`.

### Приказ фајлова

Главни део модула приказује програме и скрипте које се извршавају при покретању, гашењу или пре покретања КДЕ‑а.

име

  На ову колону не можете утицати. Она наводи име програма или скрипте коју желите да покренете са КДЕ‑ом. У случају програма име се издваја из .десктоп фајла (кључ `Name`), а за скрипту се узима име њеног фајла.

наредба

  Ова колона набраја наредбе које се извршавају ради покретања програма. Могу се изменити дугметом Својства или двокликом на врсту у којој је програм или скрипта. За програме, наредба се издваја из .десктоп фајла, кључ `Exec`.

  Наредба за скрипту је путања до скрипте.

стање

  Ова поставка расположива је само за програме са .десктоп фајловима. Програм можете држати у фасцикли самопокретања, али искључити његово покретање са КДЕ‑ом, постављањем на искључен.

  Задавањем искључен за програм, у .десктоп фајлу у фасцикли самопокретања поставља се на `true` својство `Hidden`.

изврши

  Програми (.десктоп фајлови) могу се извршити само по покретању. Скрипте се могу извршити по покретању, при гашењу или пред покретање. Овом колоном можете мењати кад се скрипта извршава. Опција по покретању значи кад се КДЕ покрене, пред гашење је кад се одјавите из КДЕ‑а, а пред покретање КДЕ‑а пре него што се КДЕ покрене.

  Скрипте и .десктоп фајлови којима је задато по покретању копирају се или симповезују у `$KDEHOME/Autostart`, и извршиће се током покретања КДЕ‑а.

  Скрипте којима је задато пред гашење копирају се или симповезују у фасциклу `$KDEHOME/shutdown`, одакле ће бити аутоматски извршене током гашења КДЕ‑а, након што се корисник одјави.

  Скрипте којима је задато пред покретање КДЕ‑а копирају се или симповезују у `$KDEHOME/env`, да би их одавде увукла `startkde` на покретању КДЕ‑а.

  У режимима пред покретање КДЕ‑а и пред гашење, КДЕ може да чита само скрипте са наставком `.sh`.

### Радње

Десно стоји дугмад за подешавање самопокретања. Можете додавати програме и скрипте, уклањати их, или им мењати својства.

Додај програм...

  Клик на ово дугме позива стандардни КДЕ‑ов дијалог за бирање програма, одакле можете изабрати програм који желите да се покреће. Након избора, клик на У реду позива својства за тај програм.

  .Десктоп фајл програма биће копиран у вашу фасциклу самопокретања.

Додај скрипту...

  Ово дугме отвара дијалог који вам тражи локацију скрипте коју желите да додате. Ако оставите попуњено Направи као симвезу (подразумевано), скрипта ће бити додата као симвеза. Ако искључите ову опцију, скрипта ће бити копирана у одговарајућу локалну фасциклу.

Уклони

  Одмах уклања .десктоп фајла програма или скрипту, или симболичку везу, из фасцикле самопокретања.

Својства

  Овим дугметом (активно само за програме, тј. .десктоп фајлове) можете изменити својства програма или скрипте. Дата су општа својства, својства дозвола, преглед кад има смисла, и својства у вези с програмима ако је у питању програм.

Напредно

  Ово дугме односи се само на програме (тј. .десктоп фајлове). Дијалог вас пита да ли желите да се програм аутоматски покреће само у КДЕ‑у, или у свим окружењима радне површи. Подразумевано, програм ће се аутоматски покретати у сваком окружењу радне површи које покренете. Попуните ли Покрени само у КДЕ‑у, програм се покреће једино при покретању КДЕ‑а.

  Овим се у .десктоп фајлу вредност кључа `OnlyShowIn` поставља на `KDE`.