# Dijalog za proveru pravopisa

Dejvid Svit &David.Sweet.mail;
Časlav Ilić

    caslav.ilic@gmx.net

prevod
2. 9. 2010.
KDE 4.5

Sonnet je pravopisar koji koriste KDE programi poput Kate, K‑pošte, ili KWorda. Čini grafičko pročelje za razne slobodne pravopisare. Više informacija o podržanim pravopisarima i rečnicima možete naći u dokumentaciji modula Sistemskih postavki za proveru pravopisa.

pravopis pravopisar Sonnet Ispell Aspell provera pisar KDE

Gornje polje dijaloga prikazuje reč iz dokumenta koja je možda loše napisana. Sonnet će pokušati da pogodi odgovarajuću zamenu, i ponuditi jednu ili više njih.

Najpribližniji pogodak dat je desno od Zameni sa:. Da ga prihvatite, kliknite na Zameni.

Takođe možete izabrati neku drugu reč sa spiska predloga, pa kliknuti na Zameni da njome zamenite loše napisanu reč. Možete dodati još predloga u rečnik tako što kliknete na dugme Predloži.

Da ostavite reč kako je napisana, kliknite na Ignoriši.

Da zaustavite proveru — zadržavši izmene koje ste dotle načinili — kliknite na Gotovo.

Da zaustavite proveru i odbacite izmene koje ste načinili, kliknite na Odustani.

Klikom na Zameni sve isprva će se desiti isto što i kod Zameni, ali će potom svaka naredna ista pogrešna reč biti automatski zamenjena onom koju ste izabrali kao zamenu.

Dugme Ignoriši sve govori da ovu reč i sva njena buduća ponavljanja treba ignorisati.

Klikom na Dodaj u rečnik dodajete naizgled pogrešnu reč u svoj lični rečnik ispravnih reči. Ovo je razdvojeno od sistemskog rečnika, tako da drugi korisnici neće videti vaše dodatke.

Padajući spisak Jezik: pri dnu dijaloga omogućava privremeno prebacivanje na neki drugi rečnik.

Podrazumevane postavne opcije dostupne su u Sistemskim postavkama, modul Pravopisar.