# Адблокови филтери

Кришна Татенени &Krishna.Tateneni.mail;
Драган Пантелић

    falcon-10@gmx.de

превод
22. 11. 2011.
КДЕ 4.8

К‑освајачев Адблок може се подесити да замени или уклони слике или оквире са веб страница које поклопи низ филтера.

Поставка Укључи филтере укључује или искључује коришћење списка УРЛ филтера.

Ако је укључено Сакриј филтриране слике, блокиране слике потпуно се уклањају са странице, а простор које би заузимале сажима. Ако је опција искључена, на место исфилтрираних слика ставља се слика местодржача.

Ручно филтрирање

  Главнину овог језичка чини списак УРЛ‑ова који ће се упоређивати са именима слика и оквира при одлучивању о филтерским радњама. Могу се употребити џокери у стилу имена фајла и регуларни изрази.

  Користите поље Тражи: за филтрирање поклопљених уноса у лету.

  Филтер се може изразити или као џокерска ниска у стилу фајла (нпр. `http://www.site.com/ads/*`) или као пуни регуларни израз, омотавањем филтера косим цртама (нпр. `//(ads|dclk)\./`).

  Филтерска ниска може почињати са `@@`, што ставља поклопљене УРЛ‑ове на белу листу (дозвољава их) са приоритетом изнад свих филтера за црну листу (блокирање).

  Увези... и Извези... сачуваће или учитати текући списак филтера из текстуалног фајла. Овај фајл почиње заглавним редом `[AdBlock]`, за којим следе филтери сваки у једном реду. Редови префиксовани знаком узвика (`!`) и заглавни ред сматрају се коментарима, па се могу искористити за разјашњавање или етикетирање скупа филтера.

  Изаберите ставку са списка да је измените кроз поље за унос или уклоните. У поље можете унети нову филтерску ниску и додати је на списак дугметом Уметни.

Аутоматско филтрирање

  Овај језичак даје списак имена и УРЛ‑ова са предефинисаним Адблоковим филтерским ставкама. Ставку активирате попуњавањем кућице покрај имена филтера, а можете подесити и Период аутоматског ажурирања: (подразумевано 7 дана).

Ако су Адблокови филтери активни, види се икона на десној страни траке стања. Кликните десним на ову икону да добијете контекстни мени са радњама за приказ свих елемената веб странице који се могу блокирати, отварање модула Системских поставки и привремено блокирање сајта или странице.

Клик левим позива дијалог са свим елементима који се могу блокирати на текућој веб страници. У њему можете директно додати нове филтере, без отварања модула Системских поставки.