# Priručnik za K‑novčanik

Džordž Stajkos &George.Staikos.mail;
Lori Vots &Lauri.Watts.mail;
Džordž Stajkos

    &George.Staikos.mail;

programer
Dragan Pantelić

    falcon-10@gmx.de

prevod
&FDLNotice;
6. 6. 2013.
1.10 (KDE 4.11)

Podsistem novčanika pruža udoban i bezbedan način upravljanja svim vašim lozinkama.

KDE K‑novčanik lozinke formulari

## Uvod

Korisnici računara često upravljaju velikom količinom podataka, od kojih su neki poverljivi. U ovakve posebno spadaju lozinke. Pamtiti lozinke je teško, zapisivati ih na papir ili u tekstualni fajl nebezbedno, a koristiti alatke kao što je PGP naporno i neudobno.

K‑novčanik upisuje ove osetljive podatke u snažno šifrovan

Podaci se šifruju simetričnim blok‑šifrarskim algoritmom Blowfish. Ključ algoritma izvodi se iz SHA‑1 disperzije lozinke, i dužine je 156 bitova (20 bajtova). Podaci u novčaniku takođe se disperziraju preko SHA‑1 i proveravaju pre nego što se dešifruju i proslede programu.

fajl, koji je dostupan svim programima ali zaštićen glavnog lozinkom koju vi odredite.

K‑novčanik podržava višestruke novčanike, te bi radi najveće bezbednosti trebalo da koristite jedan novčanik za lokalne lozinke, a drugi za mrežne lozinke i podatke formularâ̂. Ovo ponašanje možete podesiti u modulu K‑novčanika u Sistemskim postavkama. Podrazumevana postavka je ipak skladištenje svega u jednom novčaniku.

Novčanik je podrazumevano zatvoren, što znači da morate zadati lozinku da ga otvorite. Pošto se otvori, može se pristupati njegovom sadržaju.

### Korišćenje K‑novčanika

Ako posetite npr. KDE‑ov pratilac grešaka i po prvi put unesete prijavne podatke, iskočiće dijalog koji vam nudi da skladišti lozinku u šifrovani novčanik:

Zahtev za upisivanje prijavnih podataka.
Zahtev za upisivanje prijavnih podataka.

Ako želite da skladištite ove podatke, kliknite na Skladišti da nastavite. Ako još uvek niste napravili novčanik, sledeći dijalog vam traži lozinku za novčanik i stvara novčanik po imenu `kdewallet`.

Stvaranje novčanika.
Stvaranje novčanika.

Sledeći put kada posetite isti veb sajt, program će tražiti da otvori novčanik. Unesite lozinku za novčanik i kliknite na dugme Otvori.

Zahtev za otvaranje novčanika.
Zahtev za otvaranje novčanika.

Ovo povezuje program s novčanikom, omogućavajući mu da pročita prijavne podatke iz novčanika i pošalje ih veb sajtu. Pošto se program povezao s novčanikom, može automatski pročitati sve prijavne podatke iz njega.

## Menadžer K‑novčanika

Menadžer K‑novčanika ima brojne funkcije. Pre svega, omogućava vam da vidite da li su neki novčanici otvoreni, koji su to novčanici i koji programi ih koriste. Kroz Menadžer K‑novčanika možete otkazati pristup programa novčaniku.

Možete i upravljati instaliranim novčanicima na sistemu, stvarati i brisati novčanike, i manipulisati njihovim sadržajem (menjati ključeve, itd.)

Menadžer K‑novčanika se pokreće preko Programi Sistem Alatka za upravljanje novčanicima u pokretaču programâ̂. Drugačije, pokrenite K‑izvođač prečicom Alt F2, pa unesite `kwalletmanager`.

Ikona sistemske kasete pokazuje da je novčanik otvoren:

Kad su svi novčanici zatvoreni, ikona će to odraziti zatvorenim novčanikom:

Kliknite jednom na ikonu novčanika u sistemskoj kaseti da pozovete prozor Menadžera K‑novčanika.

Glavni prozor sa jednim novčanikom.

Glavni prozor sa jednim novčanikom.

Glavni prozor sa jednim novčanikom.

### Prozor novčanika

Ako . Ikone odražavaju stanje trenutnog novčanika, otvoreno ili zatvoreno.

Klik na novčanik u prozoru Menadžera K‑novčanika prikazuje stanje tog novčanika i, ako je otvoren, njegov sadržaj. Novčanik može sadržati više fascikli, u kojima se čuvaju podaci o lozinkama. Novčanik će podrazumevano imati fascikle po imenu Podaci formulara i Lozinke.

Glavni prozor sa dva novčanika.
Glavni prozor sa dva novčanika.

Glavni prozor sa dva novčanika.

Upotrebite Otvori... da prikažete sadržaj zatvorenog novčanika. Biće vam traženo da unesete glavnu lozinku.

#### Jezičak Sadržaj

Jezičak Sadržaj ima tri dela:

- Polje pretrage za filtriranje stavki u tekućem novčaniku.

- Prikaz stabla fascikli sadržanih u novčaniku. Kliktanjem na ikone > i - širite i sažimate prikaz stabla.

- Sadržaj fascikle izabrane na desnoj strani. Lozinka i vrednost podrazumevano su skrivene. Da biste ih prikazali, popunite Prikaži vrednosti ili kliknite na dugme Prikaži sadržaj.

Fascikle se mogu dodavati, brisati i preimenjavati kroz kontekstni meni, a izborom jedne od njih ažurira se spisak unosa fascikle i prikaz sažetka. Izborom unosa u fascikli ažurira se okno sadržaja unosa, tako da ga možete urediti.

Unosi se takođe mogu stvarati ili brisati preko kontekstnog menija u sadržaju fascikle.

Fascikle i unosi se mogu prevlačiti u druge novčanike i fascikle. Ovako korisnik može lako spakovati novi novčanik za prenos u drugo okruženje. Na primer, novi novčanik bi se mogao stvoriti ili kopirati na uklonjivi skladišni uređaj i važne lozinke preneti u njega, tako da vam budu dostupne na drugim lokacijama.

##### Uvoz i izvoz

Ako želite da prenesete svoje tajne na drugi računar, poslužite se radnjama iz menija Fajl. Pomoću Sačuvaj kao novčanici se izvoze u šifrovani `.kwl` fajl. Pri uvozu nekog `.kwl` fajla moraćete da unesete glavnu lozinku novčanika.

Alternativno, za prenos fajla može da se upotrebi `.xml` fajl. Imajte na umu da su u takvom fajlu sve tajne skladištene kao obični tekst.

##### Ručno dodavanje unosa

Otvorite kontekstni meni desnim klikom na mape ili lozinke prikazu stabla fascikli. Izaberite Novi... i unesite ime nove stavke.

U oknu sadržaja fascikle, izaberite Novi unos iz kontekstnog menija. Za lozinke, kliknite na dugme Prikaži sadržaj da unesete novu. Za mape, treba da dodate ključ i vrednost. Kliknite na dugme Sačuvaj da bi se novi unosi uskladištili u šifrovanom fajlu novčanika.

#### Jezičak Programi

Jezičak Programi.

Jezičak Programi.

Jezičak Programi.

Prvi spisak prikazuje sve programe trenutno povezane na izabrani novčanik. Dugmetom desno od svakog programa možete prekinuti njegovu vezu sa novčanikom.

Na drugom spisku dati su svi programi koji su ovlašćeni za pristup novčaniku. Upotrebite dugme desno od programa da mu povučete ovlašćenje.

## Podešavanje K‑novčanika

### Postavke novčanika

K‑novčanik sadrži mali panel za podešavanje, s nekoliko opcija kojima možete prilagoditi K‑novčanik ličnom ukusu. Najvećem broju korisnika odgovaraće podrazumevane postavke.

Ovom kućicom možete potpuno uključiti ili isključiti KDE‑ov podsistem novčanika. Pražnjenjem kućice K‑novčanik se potpuno isključuje. Tada nijedna druga opcija više nema nikakvog efekta, K‑novčanik neće pamtiti nikakve podatke, niti nuditi da popunjava formulare umesto vas.

Zatvaranje novčanika

Zatvori ako se ne koristi:

  Novčanik se zatvara posle perioda neaktivnosti. Ako uključite ovu opciju, period zadajete u polju; podrazumevani je 10 minuta. Pošto se novčanik zatvori, potrebna je lozinka da bi mu se ponovo pristupilo.

Zatvori kada se pokrene čuvar ekrana

  Novčanik se zatvara čim se pokrene čuvar ekrana. Pošto se novčanik zatvori, potrebna je lozinka da bi mu se ponovo pristupilo.

Zatvori pošto programi prestanu da ga koriste

  Novčanik se zatvara čim se završi program koji ga koristi. Ako ga koristi više programa, novčanik će biti zatvoren kada svi oni prestanu s radom. Pošto se novčanik zatvori, potrebna je lozinka da bi mu se ponovo pristupilo.

Automatsko biranje novčanika

Izaberite novčanik će se podrazumevano koristiti:

  Zadajte novčanik koji želite da koristite kao podrazumevani.

Odvojeni novčanik za lokalne lozinke:

  Ako je uključeno, za lokalne lozinke se koristi zaseban novčanik.

Menadžer novčanika

Prikaži menadžer u sistemskoj kaseti

  Uključuje menadžer novčanika i njegovu ikonu u sistemskoj kaseti.

Sakrij ikonu sistemske kasete po zatvaranju poslednjeg novčanika

  Kada se više ne koristi nijedan novčanik, nestaje ikona u sistemskoj kaseti.

Najzad, tu je dugme Pokreni menadžer novčanika koje radi upravo to.

Ovo dugme je vidljivo samo kada Menadžer K‑novčanika nije u pogonu.

### Upravljanje pristupom

Na ovoj stranici ima samo jedna opcija:

Pitaj kada program pristupi novčaniku

  Signalizira vam kada program dobije pristup novčaniku.

Zatim, tu je prikaz kontrola pristupa novčanicima u obliku stabla.

Kliknite levim na simbol > pored imena novčanika da proširite stablo. Videćete imena svih programa koji su tražili pristup novčaniku i smernicu koju ste za to postavili. Ovde ne možete uređivati smernice niti ih dodavati, ali je moguće obrisati unos desnim klikom na njega i izborom Obriši iz kontekstnog menija, ili izborom unosa i pritiskom tastera Delete.

Program kome se dozvoli pristup novčaniku dobija pristup svim lozinkama skladištenim u njemu.

Ako ste nenamerno podesili neki program da ne koristi Menadžer K‑novčanika, ovde možete obrisati tu smernicu.

Na sledećem pokretanju tog programa možete zadati novu smernicu za pristup novčaniku.

Pristupni zahtev za otvaranje novčanika.
Pristupni zahtev za otvaranje novčanika.

Program traži pristup novčaniku.

## Napredne mogućnosti

Novčanici se mogu prevlačiti iz prozora Menadžera K‑novčanika. Tako možete da prevučete novčanik u prozor menadžera fajlova, pa izabrati da li ćete ga kopirati, premestiti ili povezati, po želji.

Ovako možete i upisati novčanik na prenosivi medijum, poput USB štapića, tako da možete lozinke poneti sa sobom na posao ili na odmor, kako biste i dalje lako pristupali važnim sajtovima.

Buduća izdanja imaće ugrađene funkcije za lak izvoz i kopiranje podataka na prenosive uređaje.

K‑novčanikova stranica na Techbasi pruža informacije o unutrašnjoj strukturi K‑novčanika, kao i korisne veze do koda u kojem možete videti strukturu slogova lozinki i šifrare kojima se obezbeđuje njihova tajnost.

## Zasluge i licenca

K‑novčanik: © 2003, Džordž Stajkos.

Dokumentacija: © Lori Vots i Džordž Stajkos.

Preveo Dragan Pantelić falcon-10@gmx.de.

&underFDL; &underGPL;
&documentation.index;