# Lozinka i korisnički nalog

Majkl Anderson

    nosrednaekim@gmail.com

An Mari Mafu

    &Anne-Marie.Mahfouf.mail;

Dragan Pantelić

    falcon-10@gmx.de

prevod
25. 6. 2013.
KDE 4.11
KDE Sistemske postavke korisnik nalog lozinka

## Podaci o korisniku

### Uvod

Snimak ekrana menadžera korisničkih naloga.

Menadžer korisničkih naloga.

Ovo je modul sistemskih postavki za unošenje podataka o korisniku i podešavanje korisničkih postavki, kao što su lozinka i ikona. Ove podatke i postavke, ako su popunjeni, koristiće razni KDE programi (na primer, poštanski klijenti i obrađivači teksta). Možete:

- izmeniti svoju korisničku ikonu

- izmeniti svoju korisničku prijavnu lozinku

- ispuniti lične podatke

- postaviti odziv lozinke

### Korisnička ikona i lozinka

Korisnička ikona

  Ova ikona se prikazuje kad se korisnik prijavljuje preko menadžera prijavljivanja. Možete je izmeniti klikom na nju: izaberite jednu od ponuđenih ikona, ili postavite sopstvenu sliku. Kliknite na dugme Primeni da overite izmenu.

Izmeni lozinku...

  Klik na ovo dugme pozvaće dijalog za izmenu vaše lozinke, one s kojom se prijavljujete na sistem. Bićete pitani za trenutnu lozinku, a zatim dvaput za novu lozinku.

### Podaci o korisniku

Ime:

  Unesite puno ime korisnika.

Organizacija:

  Ovde možete dodati firmu ili organizaciju s kojom želite da budete dovođeni u vezu.

Adresa e‑pošte:

  Unesite adresu e‑pošte koja će biti pridružena ovom korisniku.

SMTP server:

  Navedite lokalni SMTP server, za slanje pošte u okviru mreže.

Korisnički ID:

  Samo radi informacije, ovde vidite svoj korisnički ID. Ovaj broj je definisan u fajlu `/etc/passwd`, a postavljen je kad je stvoren vaš korisnički nalog.

### Odziv pri unosu lozinke

Ova sekcija vam dopušta da izaberete način unošenja lozinke kad vam bude zatražena. Podrazumevano je da vidite jedan kružić za svako slovo koje ukucate, što možete izmeniti na tri kružića po slovu (otežavajući time onome koji možda gleda da odredi dužinu lozinke). Takođe možete izabrati da se ništa ne prikazuje dok kucate lozinku, što čini postupak još bezbednijim.