# Приручник за Арк

Мат Џонстон &Matt.Johnston.mail;
Драган Пантелић

    falcon-10@gmx.de

превод
2000 Мат Џонстон
2004 Енрике Пинто
&FDLNotice;
21. 6. 2013.
2.19 (КДЕ 4.11)

Арк је менаџер архива за КДЕ.

КДЕ gzip gunzip tar архива ЗИП компресовање 7зип kdeutils Арк

## Увод

Арк је програм прегледање, распакивање, стварање и мењање архива. Уме да рукује разним форматима архива, као што су тар, гзип, бзип2, ЗИП, РАР, 7зип, ИксЗ, РПМ, КАБ и ДЕБ (неки од њих су подржани само ако су инсталирани одговарајући програми командне линије).

Главни прозор Арка.
Главни прозор Арка.

## Коришћење Арка

### Отварање архива

Архиву у Арку отварате помоћу Отвори... (Ctrl O) из менија Фајл. Архивске фајлове можете отварати и превлачењем и пуштањем из К‑освајача или Делфина. Формати архива треба да су придружени Арку, тако да можете кликнути десним на фајл у К‑освајачу или Делфину и изабрати Отвори помоћу Арком да га отворите, или изабрати једну од радњи распакивања.

Ако сте у менију Подешавање активирали панел са подацима, видећете допунске податке о изабраним фасциклама и фајловима у архиви.

### Рад са фајловима

Пошто отворите архиву, можете вршити разне радње над фајловима унутар ње. Одабиром фајла и коришћењем менија Радња, можете извршити једно од следећег:

- Додај фајл... додаје у архиву фајлове са диска.

- Додај фасциклу... додаје у архиву фасцикле са диска.

- Обриши (Del) уклања тренутно изабране фајлове из архиве.

- Распакуј (Ctrl E) отвара подмени са претходно посећеним фасциклама, тако да можете изабрати ону у коју ћете распаковати.

- Прикажи отвара фајл у приказивачу придруженом том типу фајла.

### Распакивање архива и уклањање фајлова

Пошто се отвори у Арку, архива се може распаковати. За распакивање фајлова из дате архиве, можете изабрати Распакуј из менија Радња. Ово отвара подмени са претходно посећиваним фасциклама, тако да можете изабрати брзо распакивање у једну од њих. Клик на значку на десној страни дугмета Распакуј на траци алатки изводи исту радњу.

Дијалог за распакивање можете отворити кликом на дугме Распакуј на траци алатки, или пречицом Ctrl E. У овом дијалогу можете да одредите где треба распаковати фајлове. Подразумевана локација је фасцикла у којој се налази архива.

Можете задати распакивање фајлова у нову потфасциклу. Подразумевано име потфасцикле биће први део имена архиве, али га можете уредити по жељи. Ако желите да се путање очувају при распакивању, укључите истоимену опцију. Такође можете изабрати да се по завршетку распакивања отвори циљна фасцикла, у К‑освајачу или Делфину, и да се Арк затвори.

Ако је на списку архиве истакнут један или више фајлова, такође можете изабрати шта треба распаковати:

- Само изабрани фајлови распакује само изабране фајлове.

- Сви фајлови распакује целокупан садржај архиве.

За распакивање само једног фајла из архиве, кликните на име фајла и превуците га у циљну фасциклу.

Распакивање фајлова из архиве не утиче на саму архиву нити на њен садржај. Ако то желите, употребите Радња Обриши (Del).

### Стварање архива и додавање фајлова

Нову архиву у Арку стварате избором Ново из менија Фајл.

Затим можете уписати име архиве, с одговарајућим наставком (`tar.gz`, `zip`, `bz2`, итд.), или изабрати један од подржаних формата са списка Филтер и попунити кућицу Аутоматски изабери наставак имена фајла. За додавање фајлова у архиву, идите на Додај фајл... у менију Радња. Ако желите да додате целу фасциклу, то чините помоћу Додај фасциклу... из истог менија.

Други начин за додавање фајлова у архиву јесте превлачењем једног или више фајлова из К‑освајача или Делфина, или са површи, у главни прозор Арка.

## Употреба Арк у менаџеру фајлова

Клик десним дугметом миша на архиву у менаџеру фајлова, попут Делфина или К‑освајача, даје контекстни мени са ставком Отвори помоћу Арком. Мени садржи још и следеће ставке за распакивање архиве Арком:

- Распакуј архиву овде, погоди потфасциклу ствара потфасциклу у фасцикли у којој је архива, и у њу распакује фасцикле и фајлове из архиве.

- Распакуј архиву у... ради као у Арку.

- Распакуј архиву овде распакује садржај архиве у исту фасциклу.

При активном избору, Делфинов или К‑освајачев контекстни мени даје следеће радње у подменију Компресуј:

- овде ствара тар архиву (гзип компресовану) у текућој фасцикли, са наставком `.tar.gz`.

- као ЗИП архиву, као РАР архиву и као ЗИП+тар архиву стварају архиве ових типова у текућој фасцикли.

- другде... отвара дијалог у којем можете изабрати фасциклу, име и тип архиве.

## Напредни пакетни режим

Арк поседује напредни пакетни режим за руковање архивама без покретања графичког сучеља. У овом режиму можете распакивати и стварати архиве, и додавати фајлове у њих.

Пакетни режим документује упутна страница Арка.

## Заслуге и лиценца

Арк: © 1997–2008, разни програмери Арка.

Аутори:

- Рафаел Куба да Коста rakuco@FreeBSD.org

- Харалд Вол haraldhv@stud.ntnu.no

- Хелио Ћисини де Кастро helio@conectiva.com.br

- Георг Роберс Georg.Robbers@urz.uni-hd.de

- Енрике Пинто henrique.pinto@kdemail.net

- Роберто Селбах Теjксеира maragato@kde.org

- Роберт Палмбос palm9744@kettering.edu

- Франсоа Ксавје Дурансо duranceau@kde.org

- компанија Корел (ауторка: Емили Езуст) emilye@corel.com

- компанија Корел (аутор: Мајкл Џарет) michaelj@corel.com

Документација: © 2000, Мат Џонстон &Matt.Johnston.mail;.

Документацију за КДЕ 3.3 ажурирао Енрике Пинто henrique.pinto@kdemail.net.

Превео Драган Пантелић falcon-10@gmx.de.

&underFDL; &underGPL;

## Инсталирање

### Како набавити Арк

&install.intro.documentation;

### Захтеви

За успешно коришћење Арка, треба вам КДЕ 4. Такође су потребни Гнуов `tar` и новији `gzip` ако желите да Арк управља тар архивама. За руковање даљим форматима архива потребни су одговарајући програми командне линије, као што су `bzip2`, `zip`, `unzip`, `ar`, `rar`, `7zip`, `xz`, `rpm`, `cab` и `deb`.

### Компиловање и инсталирање

&install.compile.documentation;
&documentation.index;