# Postavke sistemskih obaveštenja

Majk Mekbrajd &Mike.McBride.mail;
Dragan Pantelić

    falcon-10@gmx.de

prevod
28. 11. 2011.
KDE 4.8
KDE Sistemske postavke sistemsko obaveštenje obaveštenje

## Postavke sistemskih obaveštenja

Kao i sav softver, KDE mora da obavesti korisnika kad nastane neki problem, kad je završen zadatak, ili se nešto dogodilo. KDE koristi skup „sistemskih obaveštenja“ za informisanje korisnika o događanjima.

U ovom modulu možete odrediti na koji način KDE objavljuje pojedine događaje.

Ovaj modul postavki sastoji se od dva jezička, Programi i Postavke plejera.

### Programi

Da biste podesili obaveštenje, izaberite program iz padajućeg spiska Izvor događaja: na vrhu dijaloga. To će vas prebaciti na spisak podesivih obaveštenja za taj program. Spisak obaveštenja sadrži šest kolona levo od naziva obaveštenja. S leva na desno, kolone su:

Pusti zvuk

  Ovo izvodi tačno ono što mislite. Ako je ikona prisutna u ovoj koloni, KDE će preko zvučnika pustiti zadati zvuk. U KDE‑u se obično koristi u igrama, za otpočinjanje nove igre ili kakvu radnju tokom igre.

Prikaži iskačuću poruku

  Ako je ikona prisutna u ovoj koloni, KDE će otvoriti dijalog s porukom koja korisniku ispostavlja obaveštenje. Ovo je verovatno najobičnija opcija za upozoravanje korisnika na grešku.

Zabeleži u fajl

  Ako je ikona prisutna u ovoj koloni, KDE će ispisati neke podatke u fajl na disku, radi kasnijeg dobavljanja. Korisno za praćenje problema ili važnih sistemskih izmena.

Označi stavku trake zadataka

  Ako je ikona prisutna u ovoj koloni, KDE će učiniti da stavka trake zadataka trepće dok korisnik ne klikne na nju. Najkorisnije kad želite da korisnik pogleda u program (npr. po prijemu nove poruke e‑pošte, ili pominjanju korisnikovog nadimka na IRC kanalu).

Govor

  Ako je kućica popunjena, KDE će učiniti da stavka programa koji šalje obaveštenje na traci zadataka trepće dok korisnik ne klikne na nju.

Izvrši naredbu

  Ako je ikona prisutna u ovoj koloni, obaveštenje se izvodi izvršavanjem zasebne naredbe. Može se uposliti za izvršenje naredbe koja će pomoći u povraćanju podataka, ugasiti potencijalno kompromitovani sistem, ili poslati e‑poštu drugom korisniku kao pozor na problem.

#### Izmena obaveštenja

Da izmenite obaveštenje, kliknite levim na naziv obaveštenja, po čemu će ono biti istaknuto i aktivirane kućice za sve tipove obaveštenja.

Možete zadati da jedno obaveštenje okine više od jednog događaja. Na primer, da se i odsvira zvuk i pojavi dijalog u odgovor na sistemsko obaveštenje. Jedno obaveštenje ne sprečava funkcionisanje ostalih.

Sledeći spisak nabraja detalje svakog tipa obaveštenja i način njihovog korišćenja.

Pusti zvuk

  Ako je kućica popunjena, KDE će odsvirati zvuk svaki na svako pristizanje ovog obaveštenja. Da biste zadali zvuk, u polje desno od kućice unesite lokaciju zvučnog fajla koji hoćete da KDE pusti. Pritom možete upotrebiti dugme fascikle (desno od polja) za pregledanje stabla fascikli. Da biste isprobali zvuk, kliknite na dugme za puštanje (malo dugme desno od Pusti zvuk).

Prikaži iskačuću poruku

  Ako je kućica popunjena, KDE će korisniku ispostavljati obaveštenja preko dijaloga s porukom. Tekst poruke se ne može izmeniti iz ovog dijaloga.

Zabeleži u fajl

  Ako je kućica popunjena, KDE će upisati neke podatke u fajl na disku, odakle se mogu kasnije dobaviti. Fajl dnevnika zadajete unošenjem njegove putanju u polje desno od kućice. Pritom možete upotrebiti dugme fascikle (desno od polja) za pregledanje stabla fascikli.

Označi stavku trake zadataka

  Ako je kućica popunjena, KDE će učiniti da stavka programa koji šalje obaveštenje na traci zadataka trepće dok korisnik ne klikne na nju.

Izvrši naredbu

  Ako je kućica popunjena, obaveštenje se izvodi izvršavanjem zasebne naredbe. Da biste zadali naredbu koju treba izvršiti, unesite njenu putanju u polje desno od kućice. Pritom možete upotrebiti dugme fascikle (desno od polja) za pregledanje stabla fascikli.

Govor

  Ako kućica popunjena, KDE će upotrebiti Džovi da izgovori poruku događaja, ime događaja ili poseban tekst.

  Ako izaberete Izgovori poseban tekst, unesite tekst u polje. Možete koristiti sledeće smenjive niske:

  - `%e` ime događaja
  - `%a` program koji je poslao događaj
  - `%m` poruka koju je poslao program

Možete koristiti kolone ikona levo od obaveštenja za brzo uključivanje i isključivanje opcija. Klik levim u kolonu isključiće ili uključiti obaveštenje.

### Postavke plejera

KDE‑ov zvučni sistem

  Ako je ovo radio dugme aktivirano, KDE će puštati sva zvučna obaveštenja preko KDE‑ovog zvučnog sistema. Klizačem možete podesiti jačinu zvuka sistemskih obaveštenja.

  Klizač utiče samo na sistemska obaveštenja KDE‑a, a ne i ostale zvuke na računaru.

Spoljašnji plejer

  Ako je ovo radio dugme aktivirano, KDE neće koristiti sopstveni zvučni sistem za puštanje zvukova. Ovo je dobro izabrati kada KDE‑ov sistem obaveštenja ne podržava zvučni format koji želite da pustite. Po aktiviranju radio dugmeta, u polje levo unesite punu putanju do naredbe koja želite da se upotrebi. Za pregledanje stabla fascikli možete upotrebiti dugme fascikle desno od polja.

Bez audio izlaza

  Isključuje sva zvučna obaveštenja.