# Virtuelne površi

Majk Mekbrajd &Mike.McBride.mail;
Jost Šenk &Jost.Schenck.mail;
Dragan Pantelić

    falcon-10@gmx.de

prevod
2. 6. 2013.
4.11
KDE Sistemske postavke površ

## Virtuelne površi

### Površi

KDE vam omogućava da imate nekoliko virtuelnih površi. Pod ovim jezičkom možete podesiti i broj površi, broj vrsta u ikoni listača, kao i imena površi. Broj površi zadajete u polju za unos. Površima možete dodeliti imena upisivanjem teksta u tekstualna polja ispod.

Popunite Različiti vidžeti za svaku površ da bi svaka površ mogla da ima zasebne vidžete i tapete.

### Prebacivanje

Kretanje kroz površi omotava

  Uključite ovu opciju ako želite da vas tastatura ili kretanje preko ivice površi (pri aktivnim ivicama površi) odvede na suprotnu ivicu naredne površi.

Animirano prebacivanje površi

  Izaberite iz padajućeg spiska jedno od bez animacije, Klizanje, Animacija kocke površi ili Utapanje površi. Ako izabrana animacija ima svoje postavke, kliknite na ikonu alatke desno od spiska da pokrenete njen dijalog za podešavanje.

Ekranski prikaz pri prebacivanju površi

  Uključite ovu opciju ako želite ekranski prikaz pri menjanju površi.

Pokazatelji rasporeda površi

  Uključivanjem ove opcije dobija se mali pregled rasporeda površi, koji ukazuje na izabranu površ.

Prečice

  Ova sekcija prikazuje podešene prečice za menjanje površi i omogućava vam da ih uredite.

Okretanje točkića miša preko praznog prostora na površi, ili preko ikone listača na panelu, menjaće virtuelne površi po brojevnom redosledu, u smeru okretanja (nagore ili nadole).