# Priručnik za Ark

Mat Džonston &Matt.Johnston.mail;
Dragan Pantelić

    falcon-10@gmx.de

prevod
2000 Mat Džonston
2004 Enrike Pinto
&FDLNotice;
21. 6. 2013.
2.19 (KDE 4.11)

Ark je menadžer arhiva za KDE.

KDE gzip gunzip tar arhiva ZIP kompresovanje 7zip kdeutils Ark

## Uvod

Ark je program pregledanje, raspakivanje, stvaranje i menjanje arhiva. Ume da rukuje raznim formatima arhiva, kao što su tar, gzip, bzip2, ZIP, RAR, 7zip, XZ, RPM, CAB i DEB (neki od njih su podržani samo ako su instalirani odgovarajući programi komandne linije).

Glavni prozor Arka.
Glavni prozor Arka.

## Korišćenje Arka

### Otvaranje arhiva

Arhivu u Arku otvarate pomoću Otvori... (Ctrl O) iz menija Fajl. Arhivske fajlove možete otvarati i prevlačenjem i puštanjem iz K‑osvajača ili Dolphina. Formati arhiva treba da su pridruženi Arku, tako da možete kliknuti desnim na fajl u K‑osvajaču ili Dolphinu i izabrati Otvori pomoću Arkom da ga otvorite, ili izabrati jednu od radnji raspakivanja.

Ako ste u meniju Podešavanje aktivirali panel sa podacima, videćete dopunske podatke o izabranim fasciklama i fajlovima u arhivi.

### Rad sa fajlovima

Pošto otvorite arhivu, možete vršiti razne radnje nad fajlovima unutar nje. Odabirom fajla i korišćenjem menija Radnja, možete izvršiti jedno od sledećeg:

- Dodaj fajl... dodaje u arhivu fajlove sa diska.

- Dodaj fasciklu... dodaje u arhivu fascikle sa diska.

- Obriši (Del) uklanja trenutno izabrane fajlove iz arhive.

- Raspakuj (Ctrl E) otvara podmeni sa prethodno posećenim fasciklama, tako da možete izabrati onu u koju ćete raspakovati.

- Prikaži otvara fajl u prikazivaču pridruženom tom tipu fajla.

### Raspakivanje arhiva i uklanjanje fajlova

Pošto se otvori u Arku, arhiva se može raspakovati. Za raspakivanje fajlova iz date arhive, možete izabrati Raspakuj iz menija Radnja. Ovo otvara podmeni sa prethodno posećivanim fasciklama, tako da možete izabrati brzo raspakivanje u jednu od njih. Klik na značku na desnoj strani dugmeta Raspakuj na traci alatki izvodi istu radnju.

Dijalog za raspakivanje možete otvoriti klikom na dugme Raspakuj na traci alatki, ili prečicom Ctrl E. U ovom dijalogu možete da odredite gde treba raspakovati fajlove. Podrazumevana lokacija je fascikla u kojoj se nalazi arhiva.

Možete zadati raspakivanje fajlova u novu potfasciklu. Podrazumevano ime potfascikle biće prvi deo imena arhive, ali ga možete urediti po želji. Ako želite da se putanje očuvaju pri raspakivanju, uključite istoimenu opciju. Takođe možete izabrati da se po završetku raspakivanja otvori ciljna fascikla, u K‑osvajaču ili Dolphinu, i da se Ark zatvori.

Ako je na spisku arhive istaknut jedan ili više fajlova, takođe možete izabrati šta treba raspakovati:

- Samo izabrani fajlovi raspakuje samo izabrane fajlove.

- Svi fajlovi raspakuje celokupan sadržaj arhive.

Za raspakivanje samo jednog fajla iz arhive, kliknite na ime fajla i prevucite ga u ciljnu fasciklu.

Raspakivanje fajlova iz arhive ne utiče na samu arhivu niti na njen sadržaj. Ako to želite, upotrebite Radnja Obriši (Del).

### Stvaranje arhiva i dodavanje fajlova

Novu arhivu u Arku stvarate izborom Novo iz menija Fajl.

Zatim možete upisati ime arhive, s odgovarajućim nastavkom (`tar.gz`, `zip`, `bz2`, itd.), ili izabrati jedan od podržanih formata sa spiska Filter i popuniti kućicu Automatski izaberi nastavak imena fajla. Za dodavanje fajlova u arhivu, idite na Dodaj fajl... u meniju Radnja. Ako želite da dodate celu fasciklu, to činite pomoću Dodaj fasciklu... iz istog menija.

Drugi način za dodavanje fajlova u arhivu jeste prevlačenjem jednog ili više fajlova iz K‑osvajača ili Dolphina, ili sa površi, u glavni prozor Arka.

## Upotreba Ark u menadžeru fajlova

Klik desnim dugmetom miša na arhivu u menadžeru fajlova, poput Dolphina ili K‑osvajača, daje kontekstni meni sa stavkom Otvori pomoću Arkom. Meni sadrži još i sledeće stavke za raspakivanje arhive Arkom:

- Raspakuj arhivu ovde, pogodi potfasciklu stvara potfasciklu u fascikli u kojoj je arhiva, i u nju raspakuje fascikle i fajlove iz arhive.

- Raspakuj arhivu u... radi kao u Arku.

- Raspakuj arhivu ovde raspakuje sadržaj arhive u istu fasciklu.

Pri aktivnom izboru, Dolphinov ili K‑osvajačev kontekstni meni daje sledeće radnje u podmeniju Kompresuj:

- ovde stvara tar arhivu (gzip kompresovanu) u tekućoj fascikli, sa nastavkom `.tar.gz`.

- kao ZIP arhivu, kao RAR arhivu i kao ZIP+tar arhivu stvaraju arhive ovih tipova u tekućoj fascikli.

- drugde... otvara dijalog u kojem možete izabrati fasciklu, ime i tip arhive.

## Napredni paketni režim

Ark poseduje napredni paketni režim za rukovanje arhivama bez pokretanja grafičkog sučelja. U ovom režimu možete raspakivati i stvarati arhive, i dodavati fajlove u njih.

Paketni režim dokumentuje uputna stranica Arka.

## Zasluge i licenca

Ark: © 1997–2008, razni programeri Arka.

Autori:

- Rafael Kuba da Kosta rakuco@FreeBSD.org

- Harald Vol haraldhv@stud.ntnu.no

- Helio Ćisini de Kastro helio@conectiva.com.br

- Georg Robers Georg.Robbers@urz.uni-hd.de

- Enrike Pinto henrique.pinto@kdemail.net

- Roberto Selbah Tejkseira maragato@kde.org

- Robert Palmbos palm9744@kettering.edu

- Fransoa Ksavje Duranso duranceau@kde.org

- kompanija Corel (autorka: Emili Ezust) emilye@corel.com

- kompanija Corel (autor: Majkl Džaret) michaelj@corel.com

Dokumentacija: © 2000, Mat Džonston &Matt.Johnston.mail;.

Dokumentaciju za KDE 3.3 ažurirao Enrike Pinto henrique.pinto@kdemail.net.

Preveo Dragan Pantelić falcon-10@gmx.de.

&underFDL; &underGPL;

## Instaliranje

### Kako nabaviti Ark

&install.intro.documentation;

### Zahtevi

Za uspešno korišćenje Arka, treba vam KDE 4. Takođe su potrebni GNU‑ov `tar` i noviji `gzip` ako želite da Ark upravlja tar arhivama. Za rukovanje daljim formatima arhiva potrebni su odgovarajući programi komandne linije, kao što su `bzip2`, `zip`, `unzip`, `ar`, `rar`, `7zip`, `xz`, `rpm`, `cab` i `deb`.

### Kompilovanje i instaliranje

&install.compile.documentation;
&documentation.index;