# Дијалог за проверу правописа

Дејвид Свит &David.Sweet.mail;
Часлав Илић

    caslav.ilic@gmx.net

превод
2. 9. 2010.
КДЕ 4.5

Сонет је правописар који користе КДЕ програми попут Кејт, К‑поште, или К‑ворда. Чини графичко прочеље за разне слободне правописаре. Више информација о подржаним правописарима и речницима можете наћи у документацији модула Системских поставки за проверу правописа.

правопис правописар Сонет Испел Аспел провера писар КДЕ

Горње поље дијалога приказује реч из документа која је можда лоше написана. Сонет ће покушати да погоди одговарајућу замену, и понудити једну или више њих.

Најприближнији погодак дат је десно од Замени са:. Да га прихватите, кликните на Замени.

Такође можете изабрати неку другу реч са списка предлога, па кликнути на Замени да њоме замените лоше написану реч. Можете додати још предлога у речник тако што кликнете на дугме Предложи.

Да оставите реч како је написана, кликните на Игнориши.

Да зауставите проверу — задржавши измене које сте дотле начинили — кликните на Готово.

Да зауставите проверу и одбаците измене које сте начинили, кликните на Одустани.

Кликом на Замени све испрва ће се десити исто што и код Замени, али ће потом свака наредна иста погрешна реч бити аутоматски замењена оном коју сте изабрали као замену.

Дугме Игнориши све говори да ову реч и сва њена будућа понављања треба игнорисати.

Кликом на Додај у речник додајете наизглед погрешну реч у свој лични речник исправних речи. Ово је раздвојено од системског речника, тако да други корисници неће видети ваше додатке.

Падајући списак Језик: при дну дијалога омогућава привремено пребацивање на неки други речник.

Подразумеване поставне опције доступне су у Системским поставкама, модул Правописар.